Pinscher er en hunderase som passer best for aktive mennesker. Rasen har et begrenset behov for pelsstell og en hendig størrelse. Den regnes som mentalt robust og er normalt glad i mennesker og andre dyr. Om den stimuleres er den oppmerksom, lærenem og kjærlig. Rasen skal også være svært renslig av seg og har normalt liten kroppslukt, selv om det siste nok har en viss sammenheng med kostholdet. Den kan tilpasses et liv i byen så vel som på landet.